title: Εκτελεστικός κανονισμός (ΕΕ) 2018/1079 της Επιτροπής, της 30ής Ιουλίου 2018, σχετικά με τη χορήγηση άδειας για τη χρήση παρασκευάσματος του Bacillus subtilis (DSM 28343) ως πρόσθετης ύλης ζωοτροφών για απογαλακτισμένα χοιρίδια (κάτοχος άδειας: Lactosan GmbH & Co. KG) (Κείμενο που παρουσιάζει ενδιαφέρον για τον ΕΟΧ)

text:
                  31.7.2018

                  EL

                  Επίσημη Εφημερίδα της Ευρωπαϊκής Ένωσης

                  L 194/131

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1079 ΤΗΣ ΕΠΙΤΡΟΠΉΣ
         της 30ής Ιουλίου 2018
         σχετικά με τη χορήγηση άδειας για τη χρήση παρασκευάσματος του Bacillus subtilis (DSM 28343) ως πρόσθετης ύλης ζωοτροφών για απογαλακτισμένα χοιρίδια (κάτοχος άδειας: Lactosan GmbH & Co. KG)
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
         Εκτιμώντας τα ακόλουθα:

                     (1)

                     Ο κανονισμός (ΕΚ) αριθ. 1831/2003 προβλέπει τη χορήγηση άδειας κυκλοφορίας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής.

                     (2)

                     Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση σχετικά με τη χορήγηση άδειας για τη χρήση παρασκευάσματος του Bacillus subtilis (DSM 28343). Η εν λόγω αίτηση συνοδευόταν από τα στοιχεία και τα έγγραφα που απαιτούνται δυνάμει του άρθρου 7 παράγραφος 3 του κανονισμού (ΕΚ) αριθ. 1831/2003.

                     (3)

                     Η αίτηση αφορά τη χορήγηση άδειας για τη χρήση παρασκευάσματος του Bacillus subtilis (DSM 28343) ως πρόσθετης ύλης ζωοτροφών για απογαλακτισμένα χοιρίδια, το οποίο ταξινομείται στην κατηγορία πρόσθετων υλών «ζωοτεχνικές πρόσθετες ύλες».

                     (4)

                     Το παρασκεύασμα του Bacillus subtilis (DSM 28343), το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες», έλαβε δεκαετή άδεια για χρήση ως πρόσθετη ύλη σε ζωοτροφές για κοτόπουλα προς πάχυνση με τον κανονισμό (ΕΕ) 2017/187 της Επιτροπής (2).

                     (5)

                     Η Ευρωπαϊκή Αρχή για την Ασφάλεια των Τροφίμων («η Αρχή»), στη γνωμοδότηση που εξέδωσε στις 6 Μαρτίου 2018 (3), κατέληξε στο συμπέρασμα ότι, σύμφωνα με τις προτεινόμενες συνθήκες χρήσης, το παρασκεύασμα του Bacillus subtilis (DSM 28343) δεν έχει δυσμενή επίδραση στην υγεία των ζώων, στην υγεία του ανθρώπου ή στο περιβάλλον, και έχει τη δυνατότητα να αυξάνει το βάρος, να συμβάλλει στην πρόσληψη βάρους και να βελτιώνει τον δείκτη απόδοσης των ζωοτροφών για τα απογαλακτισμένα χοιρίδια. Η Αρχή δεν θεωρεί ότι υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση όσον αφορά τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

                     (6)

                     Από την αξιολόγηση του παρασκευάσματος του Bacillus subtilis (DSM 28343) διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να χορηγηθεί άδεια για τη χρήση του εν λόγω παρασκευάσματος, όπως προσδιορίζεται στο παράρτημα του παρόντος κανονισμού.

                     (7)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Χορηγείται άδεια στο παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «σταθεροποιητές της χλωρίδας των εντέρων», για χρήση ως πρόσθετη ύλη που μπορεί να χρησιμοποιείται στη διατροφή των ζώων υπό τους όρους που παρατίθενται στο εν λόγω παράρτημα.

            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 30 Ιουλίου 2018.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 268 της 18.10.2003, σ. 29.

            (2)  Εκτελεστικός κανονισμός (ΕΕ) 2017/187 της Επιτροπής, της 2ας Φεβρουαρίου 2017, σχετικά με τη χορήγηση άδειας για τη χρήση παρασκευάσματος του Bacillus subtilis (DSM 28343) ως πρόσθετης ύλης ζωοτροφών για τα κοτόπουλα προς πάχυνση (κάτοχος άδειας Lactosan GmbH & Co. KG) (ΕΕ L 29 της 3.2.2017, σ. 35).

            (3)  EFSA Journal 2018·16(3):5221.

            ΠΑΡΑΡΤΗΜΑ

                        Αριθμός ταυτοποίησης της πρόσθετης ύλης

                        Επωνυμία του κατόχου της άδειας

                        Πρόσθετη ύλη

                        Σύνθεση, χημικός τύπος, περιγραφή, αναλυτική μέθοδος

                        Είδος ή κατηγορία ζώου

                        Μέγιστη ηλικία

                        Ελάχιστη περιεκτικότητα

                        Μέγιστη περιεκτικότητα

                        Λοιπές διατάξεις

                        Λήξη της περιόδου ισχύος της άδειας

                        CFU ανά kg πλήρους ζωοτροφής με περιεκτικότητα σε υγρασία 12 %

                           Κατηγορία ζωοτεχνικών πρόσθετων υλών. Λειτουργική ομάδα: σταθεροποιητές της χλωρίδας των εντέρων

                        4b1825

                        Lactosan GmbH & Co. KG

                           Bacillus subtilis

                        DSM 28343

                           Σύνθεση πρόσθετης ύλης

                        Παρασκεύασμα του Bacillus subtilis DSM 28343 που περιέχει τουλάχιστον 1 × 1010 CFU/g πρόσθετης ύλης
                        Σε στερεά μορφή

                           Χαρακτηρισμός της δραστικής ουσίας

                        Βιώσιμα σπόρια του Bacillus subtilis DSM 28343

                           Αναλυτική μέθοδος
                            (1)

                        Για την ταυτοποίηση του Bacillus subtilis DSM 28343 στην πρόσθετη ύλη ζωοτροφών, σε προμείγματα και σε ζωοτροφές:

                                    —

                                    Ταυτοποίηση: Ηλεκτροφόρηση γέλης παλλόμενου πεδίου (PFGE)

                              Για την καταμέτρηση του Bacillus subtilis DSM 28343 στην πρόσθετη ύλη ζωοτροφών, σε προμείγματα και σε ζωοτροφές:

                                    —

                                    Καταμέτρηση: Τεχνική της επιφανειακής επίστρωσης με χρήση στερεού θρεπτικού υποστρώματος τρυπτόνης σόγιας (tryptone soya agar) - EN 15784

                        Χοιρίδια (απογαλακτισμένα)

                        —

                        1 × 109

                        —

                                    1.

                                    Στις οδηγίες χρήσης της πρόσθετης ύλης και των προμειγμάτων πρέπει να αναφέρονται οι συνθήκες αποθήκευσης και η σταθερότητα στη θερμική επεξεργασία.

                                    2.

                                    Προς χρήση σε απογαλακτισμένα χοιρίδια σωματικού βάρους έως 35 kg.

                                    3.

                                    Για τους χρήστες της πρόσθετης ύλης και των προμειγμάτων, οι υπεύθυνοι επιχειρήσεων ζωοτροφών θεσπίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων από τη χρήση τους. Όταν οι κίνδυνοι αυτοί δεν μπορούν να εξαλειφθούν ή να μειωθούν στο ελάχιστο με τις εν λόγω διαδικασίες και μέτρα, η πρόσθετη ύλη και τα προμείγματα πρέπει να χρησιμοποιούνται με μέσα ατομικής προστασίας.

                        20.8.2028

               (1)  Nadere bijzonderheden over de analysemethoden zijn beschikbaar op het volgende adres van het referentielaboratorium: https://ec.europa.eu/jrc/en/eurl/feed-additives/evaluation-reports


title: Εκτελεστικός κανονισμός (ΕΕ) 2018/1080 της Επιτροπής, της 30ής Ιουλίου 2018, σχετικά με την έγκριση του παρασκευάσματος Bacillus subtilis DSM 29784 ως πρόσθετης ύλης ζωοτροφών για μικρά είδη πουλερικών προς πάχυνση και μικρά είδη πουλερικών που εκτρέφονται για ωοπαραγωγή (κάτοχος της άδειας: Adisseo France SAS) (Κείμενο που παρουσιάζει ενδιαφέρον για τον ΕΟΧ)

text:
                  31.7.2018

                  EL

                  Επίσημη Εφημερίδα της Ευρωπαϊκής Ένωσης

                  L 194/134

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1080 ΤΗΣ ΕΠΙΤΡΟΠΉΣ
         της 30ής Ιουλίου 2018
         σχετικά με την έγκριση του παρασκευάσματος Bacillus subtilis DSM 29784 ως πρόσθετης ύλης ζωοτροφών για μικρά είδη πουλερικών προς πάχυνση και μικρά είδη πουλερικών που εκτρέφονται για ωοπαραγωγή (κάτοχος της άδειας: Adisseo France SAS)
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
         Εκτιμώντας τα ακόλουθα:

                     (1)

                     Ο κανονισμός (ΕΚ) αριθ. 1831/2003 προβλέπει τη χορήγηση άδειας κυκλοφορίας για πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής.

                     (2)

                     Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για τη χορήγηση άδειας για τη χρήση παρασκευάσματος του Bacillus subtilis DSM 29784. Η εν λόγω αίτηση συνοδευόταν από τα στοιχεία και τα έγγραφα που απαιτούνται δυνάμει του άρθρου 7 παράγραφος 3 του κανονισμού (ΕΚ) αριθ. 1831/2003.

                     (3)

                     Η αίτηση αφορά την έγκριση παρασκευάσματος του Bacillus subtilis DSM 29784 ως πρόσθετης ύλης ζωοτροφών για μικρά είδη πουλερικών προς πάχυνση και μικρά είδη πουλερικών που εκτρέφονται για ωοπαραγωγή, το οποίο ταξινομείται στην κατηγορία πρόσθετων υλών «ζωοτεχνικές πρόσθετες ύλες».

                     (4)

                     Το παρασκεύασμα Bacillus subtilis DSM 29784, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες», εγκρίθηκε για δέκα έτη ως πρόσθετη ύλη ζωοτροφών για κοτόπουλα προς πάχυνση και κοτόπουλα που εκτρέφονται για ωοπαραγωγή με τον εκτελεστικό κανονισμό (ΕΕ) 2018/328 της Επιτροπής (2).

                     (5)

                     Η Ευρωπαϊκή Αρχή για την Ασφάλεια των Τροφίμων («η Αρχή»), στη γνωμοδότηση της 21ης Φεβρουαρίου 2018 (3), κατέληξε στο συμπέρασμα ότι, σύμφωνα με τις προτεινόμενες συνθήκες χρήσης, το παρασκεύασμα του Bacillus subtilis DSM 29784 δεν έχει δυσμενείς επιπτώσεις στην υγεία των ζώων, την ανθρώπινη υγεία και το περιβάλλον. Η Αρχή κατέληξε επίσης στο συμπέρασμα ότι εύλογα μπορεί να συναχθεί το συμπέρασμα ότι ο τρόπος δράσης για μικρά είδη πουλερικών είναι ο ίδιος με αυτόν για μεγαλύτερα είδη πουλερικών (κοτόπουλα προς πάχυνση). Επομένως, το συμπέρασμα σχετικά με την αποτελεσματικότητα στα κοτόπουλα προς πάχυνση μπορούν να παρεκταθούν στα μικρά είδη πουλερικών προς πάχυνση και τα εκτρεφόμενα προς ωοπαραγωγή. Η Αρχή έκρινε ότι δεν χρειάζονται ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση όσον αφορά τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

                     (6)

                     Από την αξιολόγηση του παρασκευάσματος του Bacillus subtilis DSM 29784 διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να εγκριθεί η χρήση του εν λόγω παρασκευάσματος, όπως διευκρινίζεται στο παράρτημα του παρόντος κανονισμού.

                     (7)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Χορηγείται άδεια στο παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «σταθεροποιητές της χλωρίδας των εντέρων», για χρήση ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.

            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 30 Ιουλίου 2018.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 268 της 18.10.2003, σ. 29.

            (2)  Εκτελεστικός κανονισμός (ΕΕ) 2018/328 της Επιτροπής, της 5ης Μαρτίου 2018, σχετικά με την έγκριση του παρασκευάσματος Bacillus subtilis DSM 29784 ως πρόσθετης ύλης ζωοτροφών για κοτόπουλα προς πάχυνση και κοτόπουλα που εκτρέφονται για ωοπαραγωγή (κάτοχος της άδειας: Adisseo France SAS) (ΕΕ L 63 της 6.3.2018, σ. 10).

            (3)  EFSA Journal 2018· 16(3):5204.

            ΠΑΡΑΡΤΗΜΑ

                        Αριθμός ταυτοποίησης της πρόσθετης ύλης

                        Επωνυμία του κατόχου της άδειας

                        Πρόσθετη ύλη

                        Σύνθεση, χημικός τύπος, περιγραφή, αναλυτική μέθοδος

                        Είδος ή κατηγορία ζώου

                        Μέγιστη ηλικία

                        Ελάχιστη περιεκτικότητα

                        Μέγιστη περιεκτικότητα

                        Λοιπές διατάξεις

                        Λήξη της περιόδου ισχύος της άδειας

                        CFU ανά kg πλήρους ζωοτροφής με περιεκτικότητα σε υγρασία 12 %

                           Κατηγορία ζωοτεχνικών πρόσθετων υλών. Λειτουργική ομάδα: σταθεροποιητές της χλωρίδας των εντέρων

                        4b1829

                        Adisseo France SAS

                           Bacillus subtilis DSM 29784

                           Σύνθεση πρόσθετης ύλης

                        Παρασκεύασμα του Bacillus subtilis DSM 29784 που περιέχει τουλάχιστον 1 × 1010 CFU/g πρόσθετης ύλης.
                        Σε στερεά μορφή

                           Χαρακτηρισμός της δραστικής ουσίας

                        Βιώσιμα σπόρια του Bacillus subtilis DSM 29784

                           Αναλυτική μέθοδος
                            (1)

                        Για την καταμέτρηση του Bacillus subtilis DSM 29784 στην πρόσθετη ύλη, στα προμείγματα και στις ζωοτροφές:
                        τεχνική της επιφανειακής επίστρωσης με χρήση στερεού υποστρώματος τρυπτόνης σόγιας (tryptone soya agar) – EN 15784
                        Για την ταυτοποίηση του Bacillus subtilis DSM 29784: Ταυτοποίηση: Ηλεκτροφόρηση γέλης παλλόμενου πεδίου (PFGE)

                        Μικρά είδη πουλερικών εκτρεφόμενα προς πάχυνση και προς ωοπαραγωγή

                        —

                        1 × 108

                        —

                                    1.

                                    Στις οδηγίες χρήσης της πρόσθετης ύλης και των προμειγμάτων πρέπει να αναφέρονται οι συνθήκες αποθήκευσης και η σταθερότητα στη θερμική επεξεργασία.

                                    2.

                                    Επιτρέπεται η χρήση σε ζωοτροφές που περιέχουν τα ακόλουθα εγκεκριμένα κοκκιδιοστατικά: νατριούχο λασαλοσίδη Α ή δικλαζουρίλη.

                                    3.

                                    Για τους χρήστες της πρόσθετης ύλης και των προμειγμάτων, οι υπεύθυνοι επιχειρήσεων ζωοτροφών θεσπίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων που απορρέουν από τη χρήση τους. Όταν αυτοί οι κίνδυνοι δεν μπορούν να εξαλειφθούν ή να μειωθούν στο ελάχιστο με τις εν λόγω διαδικασίες και μέτρα, η πρόσθετη ύλη και τα προμείγματα πρέπει να χρησιμοποιούνται με μέσα ατομικής προστασίας, μεταξύ άλλων μέσα προστασίας του δέρματος, των αναπνευστικών οδών και των οφθαλμών.

                        20.8.2028

               (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports


title: Εκτελεστικός κανονισμός (ΕΕ) 2018/1081 της Επιτροπής, της 30ής Ιουλίου 2018, σχετικά με την έγκριση του παρασκευάσματος Bacillus subtilis C-3102 (DSM 15544) ως πρόσθετης ύλης ζωοτροφών για χοίρους προς πάχυνση (κάτοχος της άδειας: Asahi Calpis Wellness Co. Ltd, που εκπροσωπείται από την Asahi Calpis Wellness Co. Ltd Europe Representative Office) (Κείμενο που παρουσιάζει ενδιαφέρον για τον ΕΟΧ)

text:
                  31.7.2018

                  EL

                  Επίσημη Εφημερίδα της Ευρωπαϊκής Ένωσης

                  L 194/137

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1081 ΤΗΣ ΕΠΙΤΡΟΠΉΣ
         της 30ής Ιουλίου 2018
         σχετικά με την έγκριση του παρασκευάσματος Bacillus subtilis C-3102 (DSM 15544) ως πρόσθετης ύλης ζωοτροφών για χοίρους προς πάχυνση (κάτοχος της άδειας: Asahi Calpis Wellness Co. Ltd, που εκπροσωπείται από την Asahi Calpis Wellness Co. Ltd Europe Representative Office)
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
         Εκτιμώντας τα ακόλουθα:

                     (1)

                     Ο κανονισμός (ΕΚ) αριθ. 1831/2003 προβλέπει τη χορήγηση άδειας κυκλοφορίας για πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής.

                     (2)

                     Το παρασκεύασμα Bacillus subtilis C-3102 (DSM 15544), το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες», εγκρίθηκε για δέκα χρόνια ως πρόσθετη ύλη ζωοτροφών για κοτόπουλα προς πάχυνση με τον κανονισμό (ΕΚ) αριθ. 1444/2006 της Επιτροπής (2), για κοτόπουλα ωοπαραγωγής, γαλοπούλες, μικρά είδη πτηνών και άλλα διακοσμητικά πτηνά και πτερωτά θηράματα με τον κανονισμό (ΕΕ) αριθ. 184/2011 (3), για απογαλακτισμένα χοιρίδια με τον κανονισμό (ΕΕ) αριθ. 333/2010 της Επιτροπής (4), για όρνιθες ωοπαραγωγής και διακοσμητικά ψάρια με τον εκτελεστικό κανονισμό (ΕΕ) 2016/897 της Επιτροπής (5), για χοιρομητέρες, θηλάζοντα χοιρίδια και σκύλους με τον εκτελεστικό κανονισμό (ΕΕ) 2017/2312 της Επιτροπής (6).

                     (3)

                     Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για νέα χρήση του παρασκευάσματος Bacillus subtilis C-3102 (DSM 15544) για χοίρους προς πάχυνση, με το αίτημα η εν λόγω πρόσθετη ύλη να ταξινομηθεί στην κατηγορία πρόσθετων υλών «ζωοτεχνικές πρόσθετες ύλες».

                     (4)

                     Η αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

                     (5)

                     Η Ευρωπαϊκή Αρχή για την Ασφάλεια των Τροφίμων («η Αρχή»), στη γνωμοδότηση που εξέδωσε στις 6 Μαρτίου 2018 (7), κατέληξε στο συμπέρασμα ότι, σύμφωνα με τις προτεινόμενες συνθήκες χρήσης, το παρασκεύασμα Bacillus subtilis C-3102 (DSM 15544) δεν έχει δυσμενείς επιπτώσεις στην υγεία των ζώων, στην υγεία του ανθρώπου και στο περιβάλλον και ότι έχει τη δυνατότητα να βελτιώσει τη ζωοτεχνική επίδοση των χοίρων προς πάχυνση. Η Αρχή δεν θεωρεί ότι υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση όσον αφορά τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

                     (6)

                     Από την αξιολόγηση του παρασκευάσματος Bacillus subtilis C-3102 (DSM 15544) διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να εγκριθεί η χρήση του εν λόγω παρασκευάσματος, όπως διευκρινίζεται στο παράρτημα του παρόντος κανονισμού.

                     (7)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Χορηγείται άδεια στο παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «σταθεροποιητές της χλωρίδας των εντέρων», για χρήση ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.

            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 30 Ιουλίου 2018.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 268 της 18.10.2003, σ. 29.

            (2)  Κανονισμός (ΕΚ) αριθ. 1444/2006 της Επιτροπής, της 29ης Σεπτεμβρίου 2006, σχετικά με την έγκριση του Bacillus subtilis C-3102 (Calsporin) ως πρόσθετης ύλης ζωοτροφών (ΕΕ L 271 της 30.9.2006, σ. 19).

            (3)  Κανονισμός (ΕΕ) αριθ. 184/2011 της Επιτροπής, της 25ης Φεβρουαρίου 2011, για την έγκριση του Bacillus subtilis C-3102 (DSM 15544) ως πρόσθετης ύλης ζωοτροφών για τα κοτόπουλα ωοπαραγωγής, τις γαλοπούλες, τα μικρά είδη πτηνών και άλλα διακοσμητικά πτηνά και πτερωτά θηράματα (κάτοχος της άδειας: Calpis Co. Ltd Japan, που εκπροσωπείται από την Calpis Co. Ltd. Europe Representative Office) (ΕΕ L 53 της 26.2.2011, σ. 33).

            (4)  Κανονισμός (ΕΕ) αριθ. 333/2010 της Επιτροπής, της 22ας Απριλίου 2010, σχετικά με την έγκριση νέας χρήσης του παρασκευάσματος Bacillus subtilis C-3102 (DSM 15544) ως πρόσθετης ύλης ζωοτροφών για απογαλακτισμένα χοιρίδια (κάτοχος της άδειας: Calpis Co. Ltd. Japan, που εκπροσωπείται στην Ευρωπαϊκή Ένωση από την Calpis Co. Ltd. Europe Representative Office) (ΕΕ L 102 της 23.4.2010, σ. 19).

            (5)  Εκτελεστικός κανονισμός (ΕΕ) 2016/897 της Επιτροπής, της 8ης Ιουνίου 2016, σχετικά με τη χορήγηση άδειας για τη χρήση παρασκευάσματος του Bacillus subtilis (C-3102) (DSM 15544) ως πρόσθετης ύλης ζωοτροφών για όρνιθες ωοπαραγωγής και διακοσμητικά ψάρια (κάτοχος της άδειας: Asahi Calpis Wellness Co. Ltd.) και για την τροποποίηση των κανονισμών (ΕΚ) αριθ. 1444/2006, (ΕΕ) αριθ. 333/2010 και (ΕΕ) αριθ. 184/2011 όσον αφορά τον κάτοχο της άδειας (ΕΕ L 152 της 9.6.2016, σ. 7).

            (6)  Εκτελεστικός κανονισμός (ΕΕ) 2017/2312 της Επιτροπής, της 13ης Δεκεμβρίου 2017, σχετικά με την έγκριση νέας χρήσης του παρασκευάσματος Bacillus subtilis C-3102 (DSM 15544) ως πρόσθετης ύλης ζωοτροφών για χοιρομητέρες, θηλάζοντα χοιρίδια και σκύλους (κάτοχος της άδειας: Asahi Calpis Wellness Co. Ltd, που εκπροσωπείται από την Asahi Calpis Wellness Co. Ltd Europe Representative Office) (ΕΕ L 331 της 14.12.2017, σ. 41).

            (7)  EFSA Journal 2018· 16(3):5219.

            ΠΑΡΑΡΤΗΜΑ

                        Αριθμός ταυτοποίησης της πρόσθετης ύλης

                        Επωνυμία του κατόχου της άδειας

                        Πρόσθετη ύλη

                        Σύνθεση, χημικός τύπος, περιγραφή, αναλυτική μέθοδος

                        Είδος ή κατηγορία ζώου

                        Μέγιστη ηλικία

                        Ελάχιστη περιεκτικότητα

                        Μέγιστη περιεκτικότητα

                        Λοιπές διατάξεις

                        Λήξη της περιόδου ισχύος της άδειας

                        CFU ανά kg πλήρους ζωοτροφής με περιεκτικότητα σε υγρασία 12 %

                           Κατηγορία ζωοτεχνικών πρόσθετων υλών. Λειτουργική ομάδα: σταθεροποιητές της χλωρίδας των εντέρων

                        4b1820

                        Asahi Calpis Wellness Co. Ltd, που εκπροσωπείται στην Ευρωπαϊκή Ένωση από την Asahi Calpis Wellness Co. Ltd Europe Representative Office

                           Bacillus subtilis C-3102 (DSM 15544)

                           Σύσταση πρόσθετης ύλης

                           Bacillus subtilis C-3102 (DSM 15544) με ελάχιστη περιεκτικότητα 1,0 × 1010 CFU/g
                        Σε στερεά μορφή

                           Χαρακτηρισμός της δραστικής ουσίας:

                        Βιώσιμα σπόρια (CFU) του Bacillus subtilis C-3102 (DSM 15544)

                           Αναλυτική μέθοδος
                            (1)

                        Καταμέτρηση: τεχνική επίστρωσης με επάλειψη, σε άγαρ με τρυπτόνη και σόγια, σε όλες τις μήτρες-στόχους (EN 15784: 2009)
                        Ταυτοποίηση: ηλεκτροφόρηση παλλόμενου πεδίου σε πήκτωμα (PFGE).

                        Χοίροι προς πάχυνση

                        —

                        1,5 × 108

                        —

                                    1.

                                    Στις οδηγίες χρήσης της πρόσθετης ύλης και των προμειγμάτων πρέπει να αναφέρονται οι συνθήκες αποθήκευσης και η σταθερότητα στη θερμική επεξεργασία.

                                    2.

                                    Για τους χρήστες της πρόσθετης ύλης και των προμειγμάτων, οι υπεύθυνοι επιχειρήσεων ζωοτροφών θεσπίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων από τη χρήση τους. Όταν οι κίνδυνοι αυτοί δεν μπορούν να εξαλειφθούν ή να μειωθούν στο ελάχιστο με τις εν λόγω διαδικασίες και μέτρα, η πρόσθετη ύλη και τα προμείγματα πρέπει να χρησιμοποιούνται με μέσα ατομικής προστασίας.

                        20.8.2028

               (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: www.irmm.jrc.ec.europa.eu/crl-feed-additives


title: Εκτελεστικός κανονισμός (ΕΕ) 2018/1071 του Συμβουλίου, της 30ής Ιουλίου 2018, σχετικά με την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και για την κατάργηση του εκτελεστικού κανονισμού (ΕΕ) 2018/468

text:
                  31.7.2018

                  EL

                  Επίσημη Εφημερίδα της Ευρωπαϊκής Ένωσης

                  L 194/23

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1071 ΤΟΥ ΣΥΜΒΟΥΛΊΟΥ
         της 30ής Ιουλίου 2018
         σχετικά με την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και για την κατάργηση του εκτελεστικού κανονισμού (ΕΕ) 2018/468
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 2580/2001 του Συμβουλίου, της 27ης Δεκεμβρίου 2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας (1), και ιδίως το άρθρο 2 παράγραφος 3,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:

                     (1)

                     Στις 21 Μαρτίου 2018, το Συμβούλιο εξέδωσε τον εκτελεστικό κανονισμό (ΕΕ) 2018/468 (2) σχετικά με την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001, ο οποίος καταρτίζει ενημερωμένο κατάλογο προσώπων, ομάδων και οντοτήτων έναντι των οποίων ισχύει ο κανονισμός (ΕΚ) αριθ. 2580/2001 («κατάλογος»).

                     (2)

                     Το Συμβούλιο γνωστοποίησε σε όλα τα πρόσωπα, ομάδες και οντότητες το σκεπτικό βάσει του οποίου περιελήφθησαν στον κατάλογο, εφόσον ήταν πρακτικώς εφικτό.

                     (3)

                     Με ανακοίνωση που δημοσιεύθηκε στην Επίσημη Εφημερίδα της Ευρωπαϊκής Ένωσης, το Συμβούλιο πληροφόρησε τα πρόσωπα, τις ομάδες και τις οντότητες του καταλόγου ότι αποφάσισε τη διατήρησή τους στον κατάλογο. Το Συμβούλιο πληροφόρησε επίσης τα ενδιαφερόμενα πρόσωπα, ομάδες και οντότητες ότι έχουν τη δυνατότητα να ζητήσουν το σκεπτικό του Συμβουλίου βάσει του οποίου περιελήφθησαν στον κατάλογο, εάν το σκεπτικό δεν τους είχε ήδη γνωστοποιηθεί.

                     (4)

                     Το Συμβούλιο προέβη σε επανεξέταση του καταλόγου, όπως απαιτείται από το άρθρο 2 παράγραφος 3 του κανονισμού (ΕΚ) αριθ. 2580/2001. Κατά την επανεξέταση αυτή, το Συμβούλιο έλαβε υπόψη τις παρατηρήσεις που του υπέβαλαν οι ενδιαφερόμενοι, καθώς και τις ενημερωμένες πληροφορίες που ελήφθησαν από τις αρμόδιες εθνικές αρχές σχετικά με το καθεστώς των καταχωρισμένων στον κατάλογο προσώπων και οντοτήτων σε εθνικό επίπεδο.

                     (5)

                     Το Συμβούλιο επιβεβαίωσε ότι οι αρμόδιες αρχές που αναφέρονται στο άρθρο 1 παράγραφος 4 της κοινής θέσης 2001/931/ΚΕΠΠΑ (3) έλαβαν αποφάσεις έναντι όλων των προσώπων, ομάδων και οντοτήτων που έχουν εμπλακεί σε τρομοκρατικές πράξεις κατά την έννοια του άρθρου 1 παράγραφοι 2 και 3 της κοινής θέσης 2001/931/ΚΕΠΠΑ. Επίσης, το Συμβούλιο αποφάσισε ότι τα πρόσωπα, οι ομάδες και οι οντότητες έναντι των οποίων εφαρμόζονται τα άρθρα 2, 3 και 4 της κοινής θέσης 2001/931/ΚΕΠΠΑ θα πρέπει να συνεχίσουν να υπόκεινται στα ειδικά περιοριστικά μέτρα που προβλέπονται στον κανονισμό (ΕΚ) αριθ. 2580/2001.

                     (6)

                     Ο κατάλογος θα πρέπει να ενημερωθεί αναλόγως και ο εκτελεστικός κανονισμός (ΕΕ) 2018/468 να καταργηθεί,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Ο κατάλογος που προβλέπεται στο άρθρο 2 παράγραφος 3 του κανονισμού (ΕΚ) αριθ. 2580/2001 καθορίζεται στο παράρτημα του παρόντος κανονισμού.

            Άρθρο 2
            Ο εκτελεστικός κανονισμός (ΕΕ) 2018/468 καταργείται.

            Άρθρο 3
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 30 Ιουλίου 2018.

                  Για το Συμβούλιο

                  Ο Πρόεδρος

               G. BLÜMEL

            (1)  ΕΕ L 344 της 28.12.2001, σ. 70.

            (2)  Εκτελεστικός κανονισμός (ΕΕ) 2018/468 του Συμβουλίου, της 21ης Μαρτίου 2018, σχετικά με την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και σχετικά με την κατάργηση του εκτελεστικού κανονισμού (ΕΕ) 2017/1420 (ΕΕ L 79 της 22.3.2018, σ. 7)

            (3)  Κοινή θέση 2001/931/ΚΕΠΠΑ του Συμβουλίου, της 27ης Δεκεμβρίου 2001, για την εφαρμογή ειδικών μέτρων για την καταπολέμηση της τρομοκρατίας (ΕΕ L 344 της 28.12.2001, σ. 93).

            ΠΑΡΑΡΤΗΜΑ

               ΚΑΤΑΛΟΓΟΣ ΤΩΝ ΠΡΟΣΩΠΩΝ, ΟΜΑΔΩΝ ΚΑΙ ΟΝΤΟΤΗΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1

            I.   ΠΡΟΣΩΠΑ

                        1.

                        ABDOLLAHI Hamed (άλλως Mustafa Abdullahi), γεννήθηκε στις 11.8.1960 στο Ιράν. Αριθμός διαβατηρίου: D9004878.

                        2.

                        AL-NASSER, Abdelkarim Hussein Mohamed, γεννήθηκε στο Al Ihsa (Σαουδική Αραβία), υπήκοος Σαουδικής Αραβίας.

                        3.

                        AL-YACOUB, Ibrahim Salih Mohammed, γεννήθηκε στις 16.10.1966 στο Tarut (Σαουδική Αραβία), υπήκοος Σαουδικής Αραβίας.

                        4.

                        ARBABSIAR Manssor (άλλως Mansour Arbabsiar), γεννήθηκε στις 6.3.1955 ή στις 15.3.1955 στο Ιράν. Ιρανός και αμερικανός υπήκοος. Αριθμός διαβατηρίου: C2002515 (Ιράν), Αριθμός διαβατηρίου: 477845448 (ΗΠΑ). Αριθμός εθνικού δελτίου ταυτότητας: 07442833, ημερομηνία λήξης 15.3.2016 (δίπλωμα οδήγησης ΗΠΑ).

                        5.

                        BOUYERI, Mohammed (άλλως Abu ZUBAIR ή SOBIAR ή Abu ZOUBAIR), γεννήθηκε στις 8.3.1978 στο Άμστερνταμ (Κάτω Χώρες).

                        6.

                        EL HAJJ, Hassan Hassan, γεννήθηκε στις 22.3.1988 στην Zaghdraiya, Σιδώνα, Λίβανος, καναδός πολίτης. Αριθμός διαβατηρίου: JX446643 (Καναδάς).

                        7.

                        IZZ-AL-DIN, Hasan (άλλως GARBAYA, Ahmed ή SA-ID ή SALWWAN, Samir), Λίβανος, γεννήθηκε το 1963 στο Λίβανο, υπήκοος Λιβάνου.

                        8.

                        MELIAD, Farah, γεννήθηκε στις 5.11.1980 στο Σίδνεϋ (Αυστραλία), αυστραλός πολίτης. Αριθμός διαβατηρίου: M2719127 (Αυστραλία).

                        9.

                        MOHAMMED, Khalid Shaikh (άλλως ALI, Salem ή BIN KHALID, Fahd Bin Abdallah ή HENIN, Ashraf Refaat Nabith ή WADOOD, Khalid Abdul), γεννήθηκε στις 14.4.1965 ή 1.3.1964 στο Πακιστάν, αριθμός διαβατηρίου 488555.

                        10.

                        ȘANLI, Dalokay (άλλως Sinan), γεννήθηκε στις 13.10.1976 στο Pülümür (Τουρκία).

                        11.

                        SHAHLAI Abdul Reza (άλλως Abdol Reza Shala'i ή Abd-al Reza Shalai ή Abdorreza Shahlai ή Abdolreza Shahla'i ή Abdul-Reza Shahlaee ή Hajj Yusef ή Haji Yusif ή Hajji Yasir ή Hajji Yusif ή Yusuf Abu-al-Karkh), γεννήθηκε περί το 1957 στο Ιράν. Διευθύνσεις: 1) Kermanshah, Ιράν, 2) Στρατιωτική βάση Mehran, επαρχία Ilam, Ιράν.

                        12.

                        SHAKURI Ali Gholam, γεννήθηκε περί το 1965 στην Τεχεράνη (Ιράν).

                        13.

                        SOLEIMANI Qasem (άλλως Ghasem Soleymani ή Qasmi Sulayman ή Qasem Soleymani ή Qasem Solaimani ή Qasem Salimani ή Qasem Solemani ή Qasem Sulaimani ή Qasem Sulemani), γεννήθηκε στις 11.3.1957 στο Ιράν. Ιρανός υπήκοος. Αριθμός διαβατηρίου: 008827 (διπλωματικό διαβατήριο Ιράν), εκδόθηκε το 1999. Αξίωμα: Υποστράτηγος.

                  II.   ΟΜΑΔΕΣ ΚΑΙ ΟΝΤΟΤΗΤΕΣ

                        1.

                        «Οργάνωση Abu Nidal» — «ANO» (άλλως «Επαναστατικό Συμβούλιο Φατάχ» ή «Αραβικές Επαναστατικές Ταξιαρχίες» ή «Μαύρος Σεπτέμβρης» ή «Επαναστατική Οργάνωση Σοσιαλιστών Μουσουλμάνων»).

                        2.

                        «Ταξιαρχία Μαρτύρων του Al-Aqsa».

                        3.

                        «Σωματείο Αλ-Ακσά (Al-Aqsa e.V.)».

                        4.

                        «Μπάμπαρ Χαλσά».

                        5.

                        «Κομμουνιστικό Κόμμα Φιλιππίνων», στο οποίο συμπεριλαμβάνεται ο «Νέος Λαϊκός Στρατός» («NPA») των Φιλιππίνων.

                        6.

                        «Gama'a al-Islamiyya» (άλλως «Al-Gama'a al-Islamiyya») («Ισλαμική Ομάδα» — «IG»).

                        7.

                        «İslami Büyük Doğu Akıncılar Cephesi» — «IBDA-C» («Μέγα Ισλαμικό Μέτωπο των Πολεμιστών της Ανατολής»).

                        8.

                        «Χαμάς», συμπεριλαμβανομένης της οργάνωσης «Hamas-Izz al-Din al-Qassem».

                        9.

                        «Στρατιωτική πτέρυγα της Χεζμπολάχ» («Hizballah Military Wing», άλλως «Hezbollah Military Wing» ή «Hizbullah Military Wing» ή «Hizbollah Military Wing» ή «Hezballah Military Wing» ή «Hisbollah Military Wing» ή «Hizbu'llah Military Wing» ή «Hizb Allah Military Wing» ή «Συμβούλιο της Τζιχάντ» («Jihad Council») (και όλες οι μονάδες που δίνουν αναφορά σε αυτήν, συμπεριλαμβανομένου του Οργανισμού Εξωτερικής Ασφάλειας)).

                        10.

                        «Hizbul Mujahideen» — «ΗΜ».

                        11.

                        «Khalistan Zindabad Force» («Δύναμη Κομάντο του Χαλιστάν») — «KZF».

                        12.

                        «Εργατικό Κόμμα του Κουρδιστάν» — «PKK» (άλλως «KADEK» ή «KONGRA-GEL»).

                        13.

                        «Τίγρεις για την Απελευθέρωση του Ταμίλ Ιλάμ» — «LTTE».

                        14.

                        «Ejército de Liberación Nacional» («Εθνικός Απελευθερωτικός Στρατός»).

                        15.

                        «Παλαιστινιακή Ισλαμική Τζιχάντ» — «PIJ».

                        16.

                        «Λαϊκό Μέτωπο για την Απελευθέρωση της Παλαιστίνης» — «PFLP».

                        17.

                        «Λαϊκό Μέτωπο για την Απελευθέρωση της Παλαιστίνης — Γενική Διοίκηση» (άλλως «PFLP — General Command»).

                        18.

                        «Devrimci Halk Kurtuluș Partisi-Cephesi» — «DHKP/C» (άλλως «Devrimci Sol») («Επαναστατική Αριστερά») ή «Dev Sol» («Επαναστατικός Λαϊκός Απελευθερωτικός Στρατός / Μέτωπο / Κόμμα»).

                        19.

                        «Sendero Luminoso» — «SL» («Φωτεινό Μονοπάτι»).

                        20.

                        «Teyrbazen Azadiya Kurdistan» — «TAK» (άλλως «Γεράκια της Λευτεριάς του Κουρδιστάν»).


title: Εκτελεστικός κανονισμός (ΕΕ) 2018/1072 του Συμβουλίου, της 30ής Ιουλίου 2018, για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

text:
                  31.7.2018

                  EL

                  Επίσημη Εφημερίδα της Ευρωπαϊκής Ένωσης

                  L 194/27

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1072 ΤΟΥ ΣΥΜΒΟΥΛΊΟΥ
         της 30ής Ιουλίου 2018
         για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 269/2014 του Συμβουλίου, της 17ης Μαρτίου 2014, σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (1), και ιδίως το άρθρο 14 παράγραφος 1,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:

                     (1)

                     Στις 17 Μαρτίου 2014, το Συμβούλιο εξέδωσε τον κανονισμό (ΕΕ) αριθ. 269/2014.

                     (2)

                     Στο πλαίσιο της πολιτικής της Ένωσης για τη μη αναγνώριση της παράνομης προσάρτησης της Κριμαίας και της Σεβαστούπολης, το Συμβούλιο θεωρεί την κατασκευή της γέφυρας Κερτς περαιτέρω δράση που υπονομεύει την εδαφική ακεραιότητα, την κυριαρχία και την ανεξαρτησία της Ουκρανίας.

                     (3)

                     Η κατασκευή της εν λόγω γέφυρας και τα επίσημα εγκαίνιά της, στις 15 Μαΐου 2018, αποτελούν βασικά συμβολικά βήματα προς την εδραίωση του ελέγχου της Ρωσικής Ομοσπονδίας επί των παρανόμως προσαρτηθεισών Κριμαίας και της Σεβαστούπολης και την περαιτέρω απομόνωση της χερσονήσου από την Ουκρανία.

                     (4)

                     Λόγω των ανωτέρω, είναι σκόπιμο να προστεθούν επιπλέον οντότητες στον κατάλογο των προσώπων, οντοτήτων και φορέων που υπόκεινται σε περιοριστικά μέτρα σύμφωνα με το παράρτημα Ι του κανονισμού (ΕΕ) αριθ. 269/2014.

                     (5)

                     Το παράρτημα I του κανονισμού (ΕΕ) αριθ. 269/2014 θα πρέπει, συνεπώς, να τροποποιηθεί αναλόγως,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Οι οντότητες που απαριθμούνται στο παράρτημα του παρόντος κανονισμού προστίθενται στον κατάλογο οντοτήτων του παραρτήματος Ι του κανονισμού (ΕΕ) αριθ. 269/2014.

            Άρθρο 2
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 30 Ιουλίου 2018.

                  Για το Συμβούλιο

                  Ο Πρόεδρος

               G. BLÜMEL

            (1)  ΕΕ L 78 της 17.3.2014, σ. 6.

            ΠΑΡΑΡΤΗΜΑ
            Κατάλογος των οντοτήτων που αναφέρονται στο άρθρο 1:

                           Επωνυμία

                           Πληροφορίες ταυτοποίησης

                           Αιτιολογία

                           Ημερομηνία καταχώρισης

                           «42.

                           AO «Institute Giprostroymost – Saint-Petersburg»
                           АО Институт Гипростроймост – Санкт-Петербург

                           Διεύθυνση:

                                       7 Yablochkova street,

                                       St. Petersburg, 197198

                                       Russia,

                                       Ιστότοπος: http://gpsm.ru

                                       Ηλ. διεύθυνση: office@gpsm.ru

                           Η ανώνυμη εταιρεία «Institute Giprostroymost — Saint-Petersburg» συμμετείχε στην κατασκευή της γέφυρας Κερτς, μέσω του σχεδιασμού της γέφυρας, η οποία συνδέει τη Ρωσία με την παρανόμως προσαρτηθείσα χερσόνησο της Κριμαίας. Ως εκ τούτου, υποστηρίζει την παγίωση της παράνομης προσάρτησης της χερσονήσου της Κριμαίας στη Ρωσική Ομοσπονδία, με αποτέλεσμα την περαιτέρω υπονόμευση της εδαφικής ακεραιότητας, της κυριαρχίας και της ανεξαρτησίας της Ουκρανίας.

                           31.7.2018

                           43.

                           PJSC Mostotrest
                           ПАО Мостотрест

                           Διεύθυνση:

                                       6 Barklaya street, Bld. 5

                                       Moscow, 121087,

                                       Russia

                           Η PJSC Mostotrest συμμετείχε ενεργά στην κατασκευή της γέφυρας Κερτς μέσω δημόσιας σύμβασης για τη συντήρηση της γέφυρας, η οποία συνδέει τη Ρωσία με την παρανόμως προσαρτηθείσα χερσόνησο της Κριμαίας. Επιπλέον, ανήκει σε ένα πρόσωπο (Arkady Rotenberg) που έχει ήδη καταχωριστεί λόγω ενεργειών που υπονομεύουν την κυριαρχία της Ουκρανίας (πρόσωπο αριθ. 92 στο παρόν παράρτημα). Ως εκ τούτου, η εταιρία υποστηρίζει την παγίωση της παράνομης προσάρτησης της χερσονήσου της Κριμαίας στη Ρωσική Ομοσπονδία, με αποτέλεσμα την περαιτέρω υπονόμευση της εδαφικής ακεραιότητας, της κυριαρχίας και της ανεξαρτησίας της Ουκρανίας.

                           31.7.2018

                           44.

                           JSC Zaliv Shipyard
                           Судостроительный завод «Залив»

                           Διεύθυνση:

                                       4 Tankistov street,

                                       298310 Kerch,

                                       Crimea

                                       Ιστότοπος: http://zalivkerch.com

                           Η JSC Zaliv Shipyard συμμετείχε ενεργά στην κατασκευή νέου σιδηροδρόμου προς τη γέφυρα Κερτς, η οποία συνδέει τη Ρωσία με την παρανόμως προσαρτηθείσα χερσόνησο της Κριμαίας. Ως εκ τούτου, υποστηρίζει την παγίωση της παράνομης προσάρτησης της χερσονήσου της Κριμαίας στη Ρωσική Ομοσπονδία, με αποτέλεσμα την περαιτέρω υπονόμευση της εδαφικής ακεραιότητας, της κυριαρχίας και της ανεξαρτησίας της Ουκρανίας.

                           31.7.2018

                           45.

                           Stroygazmontazh Corporation (SGM Group)
                           ООО Стройгазмонтаж
                           (груп СГМ)

                           Διεύθυνση:

                                       Prospect Vernadskogo 53,

                                       Moscow, 119415

                                       Russia

                                       Ιστότοπος: www.ooosgm.com

                           Η Stroygazmontazh Corporation (SGM Group) συμμετείχε ενεργά στην κατασκευή της γέφυρας Κερτς μέσω δημόσιας σύμβασης για την κατασκευή της γέφυρας, η οποία συνδέει τη Ρωσία με την παρανόμως προσαρτηθείσα χερσόνησο της Κριμαίας.
                           Επιπλέον, ανήκει σε ένα πρόσωπο (Arkady Rotenberg) που έχει ήδη καταχωριστεί λόγω ενεργειών που υπονομεύουν την κυριαρχία της Ουκρανίας (πρόσωπο αριθ. 92 στο παρόν παράρτημα). Ως εκ τούτου, η εταιρία υποστηρίζει την παγίωση της παράνομης προσάρτησης της χερσονήσου της Κριμαίας στη Ρωσική Ομοσπονδία, με αποτέλεσμα την περαιτέρω υπονόμευση της εδαφικής ακεραιότητας, της κυριαρχίας και της ανεξαρτησίας της Ουκρανίας.

                           31.7.2018

                           46.

                           Stroygazmontazh Most OOO
                           OOO Стройгазмонтаж-Мост

                           Διεύθυνση:

                                       Barklaya street 6, building 7,

                                       Moscow

                                       121087 Russia

                                 Αριθμός καταχώρισης: 1157746088170
                           Α.Φ.Μ.: 7730018980
                           Ιστότοπος: http://kerch-most.ru/tag/sgam-most
                           Ηλ. διεύθυνση: kerch-most@yandex.ru

                           Η Stroygazmontazh Most OOO είναι θυγατρική του κύριου αναδόχου (Stroygazmontazh), που διαχειρίζεται το έργο κατασκευής της γέφυρας στα Στενά Κερτς. Επιπλέον, ανήκει σε ένα πρόσωπο (Arkady Rotenberg) που έχει ήδη καταχωριστεί λόγω ενεργειών που υπονομεύουν την κυριαρχία της Ουκρανίας (πρόσωπο αριθ. 92 στο παρόν παράρτημα). Ως εκ τούτου, η εταιρία υποστηρίζει την παγίωση της παράνομης προσάρτησης της χερσονήσου της Κριμαίας στη Ρωσική Ομοσπονδία, με αποτέλεσμα την περαιτέρω υπονόμευση της εδαφικής ακεραιότητας, της κυριαρχίας και της ανεξαρτησίας της Ουκρανίας.

                           31.7.2018

                           47.

                           CJSC VAD
                           AKTSIONERNOE OBSHCHESTVO VAD
                           АО «ВАД»

                           Διεύθυνση:
                           133, Chernyshevskogo street, Vologda, Vologodskaya Oblast 160019, Russia
                           122 Grazhdanskiy Prospect, suite 5, Liter A, St. Petersburg 195267, Russia
                           Αριθμός καταχώρισης: 1037804006811 (Ρωσία)
                           Α.Φ.Μ.: 7802059185
                           Ιστότοπος: www.zaovad.com
                           Ηλ. διεύθυνση: office@zaovad.com

                           Η CJSC VAD είναι ο κύριος ανάδοχος για την κατασκευή του αυτοκινητοδρόμου «Ταυρίδα» στην Κριμαία, του οδικού άξονα επί της γέφυρας Κερτς και του οδικού δικτύου πρόσβασης σε αυτόν. Ο ομοσπονδιακός αυτοκινητόδρομος «Ταυρίδα» θα εξασφαλίσει πρόσβαση των μεταφορών προς την Κριμαία μέσω ενός προσφάτως κατασκευασθέντος οδικού δικτύου που χρησιμεύει ως βασική σύνδεση με τη γέφυρα Κερτς. Ως εκ τούτου η CJSC VAD υποστηρίζει την παγίωση της παράνομης προσάρτησης της χερσονήσου της Κριμαίας στη Ρωσική Ομοσπονδία, με αποτέλεσμα την περαιτέρω υπονόμευση της εδαφικής ακεραιότητας, της κυριαρχίας και της ανεξαρτησίας της Ουκρανίας.

                           31.7.2018»


title: Εκτελεστικός κανονισμός (ΕΕ) 2018/1073 του Συμβουλίου, της 30ής Ιουλίου 2018, για την εφαρμογή του άρθρου 21 παράγραφος 2 του κανονισμού (ΕΕ) 2016/44 σχετικά με περιοριστικά μέτρα λόγω της κατάστασης στη Λιβύη

text:
                  31.7.2018

                  EL

                  Επίσημη Εφημερίδα της Ευρωπαϊκής Ένωσης

                  L 194/30

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1073 ΤΟΥ ΣΥΜΒΟΥΛΊΟΥ
         της 30ής Ιουλίου 2018
         για την εφαρμογή του άρθρου 21 παράγραφος 2 του κανονισμού (ΕΕ) 2016/44 σχετικά με περιοριστικά μέτρα λόγω της κατάστασης στη Λιβύη
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/44 του Συμβουλίου, της 18ης Ιανουαρίου 2016, σχετικά με περιοριστικά μέτρα λόγω της κατάστασης στη Λιβύη και για την κατάργηση του κανονισμού (EE) αριθ. 204/2011 (1), και ιδίως το άρθρο 21 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:

                     (1)

                     Στις 18 Ιανουαρίου 2016, το Συμβούλιο εξέδωσε τον κανονισμό (ΕΕ) 2016/44.

                     (2)

                     Σύμφωνα με το άρθρο 21 παράγραφος 6 του κανονισμού 2016/44, το Συμβούλιο προέβη σε επανεξέταση του καταλόγου των καταχωρισμένων προσώπων και οντοτήτων που περιέχεται στο παράρτημα ΙΙΙ του εν λόγω κανονισμού.

                     (3)

                     Το Συμβούλιο συμπέρανε ότι ένα πρόσωπο θα πρέπει πλέον να αφαιρεθεί από τον κατάλογο των προσώπων και οντοτήτων που περιέχεται στο παράρτημα ΙΙΙ του κανονισμού (ΕΕ) 2016/44.

                     (4)

                     Το παράρτημα ΙII του κανονισμού (ΕΕ) 2016/44 θα πρέπει, συνεπώς, να τροποποιηθεί αναλόγως,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Το παράρτημα ΙΙΙ του κανονισμού (EΕ) αριθ. 2016/44 τροποποιείται σύμφωνα με το παράρτημα του παρόντος κανονισμού.

            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 30 Ιουλίου 2018.

                  Για το Συμβούλιο

                  Ο Πρόεδρος

               G. BLÜMEL

            (1)  ΕΕ L 12 της 19.1.2016, σ. 1.

            ΠΑΡΑΡΤΗΜΑ
            Στον κανονισμό (ΕΕ) 2016/44, παράρτημα ΙΙΙ («Κατάλογος φυσικών και νομικών προσώπων, οντοτήτων και φορέων που ορίζονται στο άρθρο 6 παράγραφος 2»), μέρος A (Πρόσωπα) η καταχώριση αριθ. 3 (σχετικά με τον ASHKAL, Omar) διαγράφεται και οι λοιπές καταχωρίσεις αναριθμούνται αναλόγως.


title: Εκτελεστικός κανονισμός (ΕΕ) 2018/1074 του Συμβουλίου, της 30ής Ιουλίου 2018, για την εφαρμογή του κανονισμού (ΕΕ) 2017/1509 για την επιβολή περιοριστικών μέτρων κατά της Λαοκρατικής Δημοκρατίας της Κορέας

text:
                  31.7.2018

                  EL

                  Επίσημη Εφημερίδα της Ευρωπαϊκής Ένωσης

                  L 194/32

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1074 ΤΟΥ ΣΥΜΒΟΥΛΊΟΥ
         της 30ής Ιουλίου 2018
         για την εφαρμογή του κανονισμού (ΕΕ) 2017/1509 για την επιβολή περιοριστικών μέτρων κατά της Λαοκρατικής Δημοκρατίας της Κορέας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2017/1509, της 30ής Αυγούστου 2017, για την επιβολή περιοριστικών μέτρων κατά της Λαοκρατικής Δημοκρατίας της Κορέας και την κατάργηση του κανονισμού (ΕΚ) αριθ. 329/2007 (1) και ιδίως το άρθρο 47 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:

                     (1)

                     Στις 30 Αυγούστου 2017 το Συμβούλιο εξέδωσε τον κανονισμό (ΕΕ) 2017/1509.

                     (2)

                     Σύμφωνα με το άρθρο 47α παράγραφος 1 του κανονισμού (ΕΕ) 2017/1509, το Συμβούλιο επανεξέτασε τον κατάλογο των κατονομαζόμενων προσώπων και οντοτήτων που περιέχεται στα παραρτήματα XV, XVI, XVII και XVIII του εν λόγω κανονισμού.

                     (3)

                     Το Συμβούλιο συμπέρανε ότι θα πρέπει να επικαιροποιηθούν ορισμένες καταχωρίσεις που αφορούν ορισμένα πρόσωπα και οντότητες των παραρτημάτων XV και XVI του κανονισμού (ΕΕ) 2017/1509.

                     (4)

                     Τα παραρτήματα XV και XVI του κανονισμού (ΕΕ) 2017/1509 θα πρέπει συνεπώς να τροποποιηθούν αναλόγως,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Τα παραρτήματα XV και XVI του κανονισμού (ΕΕ) 2017/1509 τροποποιούνται σύμφωνα με το παράρτημα του παρόντος κανονισμού.

            Άρθρο 2
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 30 Ιουλίου 2018.

                  Για το Συμβούλιο

                  Ο Πρόεδρος

               G. BLÜMEL

            (1)  ΕΕ L 224 της 31.8.2017, σ. 1.

            ΠΑΡΑΡΤΗΜΑ

               1.
               Στο παράρτημα XV του κανονισμού (ΕΕ) 2017/1509, το στοιχείο «α) Φυσικά πρόσωπα που κατονομάζονται σύμφωνα με το άρθρο 34 παράγραφος 4 στοιχείο α)», τροποποιείται ως εξής:

                           α)

                           η αρίθμηση των υφιστάμενων καταχωρίσεων γίνεται 1-30,

                           β)

                           οι ακόλουθες καταχωρίσεις αντικαθίστανται από το ακόλουθο κείμενο:

                                       Όνομα
                                       (και ενδεχόμενα προσωνύμια)

                                       Πληροφορίες ταυτοποίησης

                                       Ημερομηνία καταχώρισης

                                       Λόγοι

                                       «3.

                                       HYON Chol-hae (άλλως HYON Chol Hae)

                                       Ημερομηνία γέννησης: 1934
                                       Τόπος γέννησης: Μαντσουρία, Κίνα.

                                       22.12.2009

                                       Αρχιστράτηγος του Λαϊκού Στρατού της Κορέας από τον Απρίλιο του 2016. Πρώην υποδιευθυντής του τμήματος της γενικής πολιτικής του Λαϊκού Στρατού της Κορέας (στρατιωτικός σύμβουλος του θανόντος Kim Jong-Il). Εξελέγη μέλος της Κεντρικής επιτροπής τον Μάιο του 2016 κατά το 7ο Συνέδριο του Κόμματος των Εργαζομένων της Κορέας, κατά το οποίο το ΚΕΚ εξέδωσε απόφαση για να συνεχιστεί το πυρηνικό πρόγραμμα της ΛΔΚ.

                                       6.

                                       PAK Jae Gyong (άλλως Chae-Kyong, PAK Jae Gyong)

                                       Ημερομηνία γέννησης: 1933
                                       Αριθ. διαβατηρίου: 554410661

                                       22.12.2009

                                       Πρώην υποδιευθυντής του τμήματος γενικής πολιτικής των λαϊκών ενόπλων δυνάμεων και πρώην υποδιευθυντής του γραφείου υλικοτεχνικής υποστήριξης των λαϊκών ενόπλων δυνάμεων (στρατιωτικός σύμβουλος του θανόντος Kim Jong-Il). Παρών κατά την επιθεώρηση από τον KIM Jong Un της διοίκησης της στρατηγικής πυραυλικής δύναμης. Μέλος της Κεντρικής Επιτροπής του Εργατικού Κόμματος της Κορέας.

                                       16.

                                       KIM Jong-gak (άλλως KIM Jong Gak)

                                       Ημερομηνία γέννησης: 20.7.1941
                                       Τόπος γέννησης: Pyongyang, ΛΔΚ

                                       20.5.2016

                                       Πρώην διευθυντής του τμήματος γενικής πολιτικής των λαϊκών ενόπλων δυνάμεων της Κορέας. Αρχιστράτηγος Β του στρατού της Λαοκρατικής Δημοκρατίας της Κορέας, πρύτανης του Στρατιωτικού Πανεπιστημίου Kim Il-Sung, πρώην μέλος της κεντρικής στρατιωτικής επιτροπής του Εργατικού Κόμματος της Κορέας, δηλαδή του κεντρικού οργάνου για την εθνική άμυνα στη ΛΔΚ. Υπεύθυνος για τη στήριξη ή την προώθηση του πυρηνικού προγράμματος, του προγράμματος βαλλιστικών πυραύλων ή άλλων προγραμμάτων όπλων μαζικής καταστροφής της ΛΔΚ.

                                       18.

                                       KIM Won-hong (άλλως KIM Won Hong)

                                       Ημερομηνία γέννησης: 7.1.1945
                                       Τόπος γέννησης: Pyongyang, ΛΔΚ.
                                       Αριθ. διαβατηρίου: 745310010

                                       20.5.2016

                                       Στρατηγός. Πρώην υποδιευθυντής του τμήματος γενικής πολιτικής των λαϊκών ενόπλων δυνάμεων της Κορέας. Πρώην διευθυντής του Τμήματος Κρατικής Ασφάλειας. Πρώην υπουργός Κρατικής Ασφάλειας. Μέλος της κεντρικής στρατιωτικής επιτροπής του Εργατικού Κόμματος της Κορέας και της Εθνικής Επιτροπής Άμυνας, η οποία αποτελούσε βασικό όργανο για ζητήματα εθνικής άμυνας στη ΛΔΚ πριν από τη μετατροπή της σε επιτροπή κρατικών υποθέσεων (SAC), δηλαδή των κύριων οργάνων για την εθνική άμυνα στη ΛΔΚ. Υπεύθυνος για τη στήριξη ή την προώθηση του πυρηνικού προγράμματος, του προγράμματος βαλλιστικών πυραύλων ή άλλων προγραμμάτων όπλων μαζικής καταστροφής της ΛΔΚ.

                                       21.

                                       SON Chol-ju (άλλως SON Chol Ju)

                                       20.5.2016

                                       Στρατηγός του Λαϊκού Στρατού της Κορέας. Υποδιευθυντής υπεύθυνος για την οργάνωση του λαϊκού στρατού της Κορέας και πρώην πολιτικός διευθυντής των αεροπορικών και αντιαεροπορικών δυνάμεων, που επιβλέπει την ανάπτυξη συγχρόνων αντιαεροπορικών πυραύλων. Με την ιδιότητά του αυτή, υπεύθυνος για τη στήριξη ή την προώθηση του πυρηνικού προγράμματος, του προγράμματος βαλλιστικών πυραύλων ή άλλων προγραμμάτων όπλων μαζικής καταστροφής της ΛΔΚ.»

               2.

                  Στο παράρτημα XV του κανονισμού (ΕΕ) 2017/1509, το στοιχείο «β) Νομικά πρόσωπα, οντότητες και φορείς που κατονομάζονται σύμφωνα με το άρθρο 34 παράγραφος 4 στοιχείο α)» η αρίθμηση των υφιστάμενων καταχωρίσεων γίνεται 1-5.

               3.
               Στο παράρτημα XV του κανονισμού (ΕΕ) 2017/1509, το στοιχείο «γ) Φυσικά πρόσωπα που κατονομάζονται σύμφωνα με άρθρο 34 παράγραφος 4 στοιχείο β)» τροποποιείται ως εξής:

                           α)

                           οι ακόλουθες καταχωρίσεις αντικαθίστανται από το ακόλουθο κείμενο:

                                       Όνομα
                                       (και ενδεχόμενα προσωνύμια)

                                       Πληροφορίες ταυτοποίησης

                                       Ημερομηνία καταχώρισης

                                       Λόγοι

                                       «10.

                                       DJANG Tcheul Hy
                                       (JANG Tcheul-hy, JANG Cheul-hy, JANG Chol-hy, DJANG Cheul-hy, DJANG Chol-hy, DJANG Tchoul-hy, Kim Tcheul-hy)

                                       Ημερομηνία γέννησης: 11.5.1950
                                       Τόπος γέννησης: Kangwon

                                       20.4.2018

                                       Η DJANG Tcheul Hy έχει εμπλακεί, μαζί με τον σύζυγό της KIM Yong Nam, τον γιο της KIM Su Gwang και τη νύφη της KIM Kyong Hui, σε σειρά αθέμιτων χρηματοοικονομικών πρακτικών οι οποίες θα μπορούσαν να συμβάλλουν στα πυρηνικά προγράμματα, στα προγράμματα βαλλιστικών πυραύλων ή στα προγράμματα άλλων όπλων μαζικής καταστροφής της ΛΔΚ. Είχε διάφορους τραπεζικούς λογαριασμούς στην Ένωση, τους οποίους άνοιξε ο γιος της KIM Su Gwang στο όνομά της. Έχει εμπλακεί επίσης σε διάφορα εμβάσματα από τραπεζικούς λογαριασμούς της νύφης της KIM Kyong Hui σε τραπεζικούς λογαριασμούς εκτός Ένωσης.

                                       11.

                                       KIM Su Gwang
                                       (KIM Sou-Kwang, KIM Sou-Gwang, KIM Son-Kwang, KIM Su-Kwang, KIM Soukwang, KIM Su-gwang, KIM Son-gwang)

                                       Ημερομηνία γέννησης: 18.8.1976
                                       Τόπος γέννησης: Pyongyang, ΛΔΚ

                                       20.4.2018

                                       Ο KIM Su Gwang ταυτοποιήθηκε από την ομάδα εμπειρογνωμόνων ως πράκτορας της Γενικής Υπηρεσίας Αναγνώρισης, οντότητας καταχωρισμένης από τα Ηνωμένα Έθνη. Ο ίδιος και ο πατέρας του KIM Yong Nam ταυτοποιήθηκαν από την ομάδα εμπειρογνωμόνων ως διαπράττοντες σειρά αθέμιτων χρηματοοικονομικών πρακτικών οι οποίες θα μπορούσαν να συμβάλλουν στα πυρηνικά προγράμματα, στα προγράμματα βαλλιστικών πυραύλων ή στα προγράμματα άλλων όπλων μαζικής καταστροφής της ΛΔΚ. Ο KIM Su Gwang έχει ανοίξει πολυάριθμους τραπεζικούς λογαριασμούς σε διάφορα κράτη μέλη, μεταξύ άλλων στο όνομα συγγενών του. Έχει εμπλακεί σε διάφορα μεγάλα εμβάσματα σε τραπεζικούς λογαριασμούς στην Ένωση ή λογαριασμούς εκτός Ένωσης κατά τη διάρκεια της διπλωματικής του δραστηριότητας, μεταξύ άλλων σε λογαριασμούς στο όνομα της συζύγου του KIM Kyong Hui.»

                           β)

                           η αρίθμηση των καταχωρίσεων γίνεται 1-6.

               4.
               Στο παράρτημα XVI του κανονισμού (ΕΕ) 2017/1509 το σημείο υπό τον τίτλο «Κατάλογος των προσώπων, οντοτήτων ή φορέων που αναφέρονται στο άρθρο 34 παράγραφοι 1 και 3», στοιχείο «α) φυσικά πρόσωπα», η ακόλουθη καταχώριση αντικαθίσταται από το ακόλουθο κείμενο:

                           Όνομα
                           (και ενδεχόμενα προσωνύμια)

                           Πληροφορίες ταυτοποίησης

                           Ημερομηνία καταχώρισης

                           Λόγοι

                           «4.

                           JON Chol Young
                           a.k.a: JON Chol Yong

                           Αριθ. διαβατηρίου: 563410192
                           Διπλωματικός υπάλληλος ΛΔΚ πρεσβεία Ανγκόλας
                           Ημερομηνία γέννησης: 30.4.1975

                           22.1.2018

                           Αντιπρόσωπος στην Ανγκόλα της Green Pine Associated Corporation και διπλωματικός υπάλληλος της ΛΔΚ διαπιστευμένος στην Ανγκόλα.
                           Η Green Pine έχει καταχωριστεί από τον ΟΗΕ για δραστηριότητες στις οποίες περιλαμβάνονται παραβιάσεις του εμπάργκο όπλων του ΟΗΕ. Επιπλέον, η Green Pine διαπραγματεύτηκε συμβάσεις ανακατασκευής πλοίων του πολεμικού ναυτικού της Αγκόλας παρά τις απαγορεύσεις που επέβαλαν οι αποφάσεις του Συμβουλίου Ασφαλείας των ΗΕ»


title: Εκτελεστικός κανονισμός (ΕΕ) 2018/1075 της Επιτροπής, της 27ης Ιουλίου 2018, για την ανανέωση της έγκρισης της δραστικής ουσίας Ampelomyces quisqualis στέλεχος AQ10, ως δραστικής ουσίας χαμηλού κινδύνου, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (Κείμενο που παρουσιάζει ενδιαφέρον για τον ΕΟΧ)

text:
                  31.7.2018

                  EL

                  Επίσημη Εφημερίδα της Ευρωπαϊκής Ένωσης

                  L 194/36

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1075 ΤΗΣ ΕΠΙΤΡΟΠΉΣ
         της 27ης Ιουλίου 2018
         για την ανανέωση της έγκρισης της δραστικής ουσίας Ampelomyces quisqualis στέλεχος AQ10, ως δραστικής ουσίας χαμηλού κινδύνου, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ειδικότερα το άρθρο 22 παράγραφος 1 σε συνδυασμό με το άρθρο 20 παράγραφος 1,
         Εκτιμώντας τα ακόλουθα:

                     (1)

                     Με την οδηγία της Επιτροπής 2005/2/ΕΚ (2) η ουσία Ampelomyces quisqualis στέλεχος AQ10 συμπεριελήφθη ως δραστική ουσία στο παράρτημα I της οδηγίας 91/414/ΕΟΚ του Συμβουλίου (3).

                     (2)

                     Οι δραστικές ουσίες που περιλαμβάνονται στο παράρτημα I της οδηγίας 91/414/ΕΟΚ θεωρούνται ότι έχουν εγκριθεί δυνάμει του κανονισμού (ΕΚ) αριθ. 1107/2009 και απαριθμούνται στο μέρος A του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (4).

                     (3)

                     Η έγκριση της δραστικής ουσίας Ampelomyces quisqualis στέλεχος AQ10, όπως ορίζεται στο μέρος Α του παραρτήματος του εκτελεστικού κανονισμού (ΕΕ) αριθ. 540/2011, λήγει στις 31 Ιουλίου 2018.

                     (4)

                     Υποβλήθηκε αίτηση για την ανανέωση της έγκρισης της ουσίας Ampelomyces quisqualis στέλεχος AQ10, σύμφωνα με το άρθρο 1 του εκτελεστικού κανονισμού (ΕΕ) αριθ. 844/2012 της Επιτροπής (5), εντός της χρονικής περιόδου που ορίζεται στο εν λόγω άρθρο.

                     (5)

                     Ο αιτών υπέβαλε τους συμπληρωματικούς φακέλους που απαιτούνται σύμφωνα με το άρθρο 6 του εκτελεστικού κανονισμού (ΕΕ) αριθ. 844/2012. Το κράτος μέλος-εισηγητής διαπίστωσε ότι η αίτηση ήταν πλήρης.

                     (6)

                     Το κράτος μέλος-εισηγητής εκπόνησε έκθεση αξιολόγησης της ανανέωσης σε συνεννόηση με το κράτος μέλος-συνεισηγητή και την υπέβαλε στην Ευρωπαϊκή Αρχή για την Ασφάλεια των Τροφίμων («η Αρχή») και στην Επιτροπή στις 25 Νοεμβρίου 2016.

                     (7)

                     Η Αρχή κοινοποίησε την έκθεση αξιολόγησης της ανανέωσης στον αιτούντα και στα κράτη μέλη για την υποβολή παρατηρήσεων και διαβίβασε τις παρατηρήσεις που έλαβε στην Επιτροπή. Η Αρχή έθεσε επίσης τον συμπληρωματικό συνοπτικό φάκελο στη διάθεση του κοινού.

                     (8)

                     Στις 20 Νοεμβρίου 2017 η Αρχή κοινοποίησε στην Επιτροπή το συμπέρασμά της (6) σχετικά με το κατά πόσον η ουσία Ampelomyces quisqualis στέλεχος AQ10 μπορεί να αναμένεται ότι πληροί τα κριτήρια έγκρισης που προβλέπονται στο άρθρο 4 του κανονισμού (ΕΚ) αριθ 1107/2009. Στις 23 Μαρτίου 2018 η Επιτροπή υπέβαλε στη μόνιμη επιτροπή φυτών, ζώων, τροφίμων και ζωοτροφών σχέδιο της έκθεσης ανανέωσης της ουσίας Ampelomyces quisqualis στέλεχος AQ10.

                     (9)

                     Στον αιτούντα παρασχέθηκε η δυνατότητα να υποβάλει παρατηρήσεις σχετικά με την έκθεση ανανέωσης.

                     (10)

                     Για μία ή περισσότερες αντιπροσωπευτικές χρήσεις ενός τουλάχιστον φυτοπροστατευτικού προϊόντος που περιέχει τη δραστική ουσία Ampelomyces quisqualis στέλεχος AQ10 έχει αποδειχθεί ότι πληρούνται τα κριτήρια έγκρισης που προβλέπονται στο άρθρο 4 του κανονισμού (ΕΚ) αριθ. 1107/2009.

                     (11)

                     Η εκτίμηση κινδύνου για την ανανέωση της έγκρισης της ουσίας Ampelomyces quisqualis στέλεχος AQ10 βασίζεται σε περιορισμένο αριθμό αντιπροσωπευτικών χρήσεων, όμως το γεγονός αυτό δεν επηρεάζει τις χρήσεις για τις οποίες μπορούν να εγκριθούν φυτοπροστατευτικά προϊόντα που περιέχουν την ουσία Ampelomyces quisqualis στέλεχος AQ10. Συνεπώς, είναι σκόπιμο να μη διατηρηθεί ο περιορισμός στη χρήση μόνο ως μυκητοκτόνου.

                     (12)

                     Επιπλέον, η Επιτροπή θεωρεί ότι η ουσία Ampelomyces quisqualis στέλεχος AQ10, είναι δραστική ουσία χαμηλού κινδύνου σύμφωνα με το άρθρο 22 του κανονισμού (ΕΚ) αριθ. 1107/2009. Η ουσία Ampelomyces quisqualis στέλεχος AQ10 πληροί τους όρους του σημείου 5 του παραρτήματος II του κανονισμού (ΕΚ) αριθ. 1107/2009. Η ουσία Ampelomyces quisqualis στέλεχος AQ10 είναι ένα στέλεχος μικροοργανισμού το οποίο, λαμβανομένων υπόψη των προβλεπόμενων χρήσεων, αναμένεται να ενέχει χαμηλό κίνδυνο για τους ανθρώπους, τα ζώα και το περιβάλλον. Η ουσία Ampelomyces quisqualis στέλεχος AQ10 είναι ένα στέλεχος μικροοργανισμού (μύκητας) που δεν είναι παθογόνο για τον άνθρωπο, ούτε σχετίζεται με οιοδήποτε παθογόνο για τον άνθρωπο, τα ζώα ή τα φυτά παράγοντα, και για το οποίο δεν είναι γνωστή καμία πολλαπλή ανθεκτικότητα σε αντιμικροβιακά που χρησιμοποιούνται στην ιατρική ή την κτηνιατρική.

                     (13)

                     Ως εκ τούτου, είναι σκόπιμο να ανανεωθεί η έγκριση της ουσίας Ampelomyces quisqualis στέλεχος AQ10 ως ουσίας χαμηλού κινδύνου.

                     (14)

                     Σύμφωνα με το άρθρο 14 παράγραφος 1 του κανονισμού (ΕΚ) αριθ. 1107/2009, σε συνδυασμό με το άρθρο 6 του ίδιου κανονισμού και με βάση τις τρέχουσες επιστημονικές και τεχνικές γνώσεις, είναι εντούτοις αναγκαίο να συμπεριληφθούν ορισμένοι όροι.

                     (15)

                     Σύμφωνα με το άρθρο 20 παράγραφος 3 του κανονισμού (ΕΚ) αριθ. 1107/2009, σε συνδυασμό με το άρθρο 13 παράγραφος 4 του ίδιου κανονισμού, το παράρτημα του εκτελεστικού κανονισμού (ΕΕ) αριθ. 540/2011 θα πρέπει να τροποποιηθεί αναλόγως.

                     (16)

                     Ο εκτελεστικός κανονισμός (ΕΕ) αριθ. 841/2017 της Επιτροπής (ΕΚ) (7) παρέτεινε την ημερομηνία λήξης της έγκρισης της ουσίας Ampelomyces quisqualis στέλεχος AQ10 έως τις 31 Ιουλίου 2018 ώστε να καταστεί δυνατή η ολοκλήρωση της διαδικασίας ανανέωσης πριν από τη λήξη της έγκρισης της εν λόγω ουσίας. Λαμβάνοντας υπόψη ότι η έγκριση της δραστικής ουσίας λήγει στις 31 Ιουλίου 2018, ο παρών κανονισμός θα ισχύει από την 1η Αυγούστου 2018.

                     (17)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Ανανέωση της έγκρισης δραστικής ουσίας
            Η έγκριση της δραστικής ουσίας Ampelomyces quisqualis στέλεχος AQ10, όπως καθορίζεται στο παράρτημα I, ανανεώνεται σύμφωνα με τους όρους του εν λόγω παραρτήματος.

            Άρθρο 2
            Τροποποιήσεις του εκτελεστικού κανονισμού (ΕΕ) αριθ. 540/2011
            Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα II του παρόντος κανονισμού.

            Άρθρο 3
            Έναρξη ισχύος και ημερομηνία εφαρμογής
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Αυγούστου 2018.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 27 Ιουλίου 2018.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 309 της 24.11.2009, σ. 1.

            (2)  Οδηγία 2005/2/ΕΚ της Επιτροπής, της 19ης Ιανουαρίου 2005, για τροποποίηση της οδηγίας 91/414/ΕΟΚ του Συμβουλίου προκειμένου να καταχωριστούν η Ampelomyces quisqualis και η Gliocladium catenulatum ως δραστικές ουσίες. (ΕΕ L 20 της 22.1.2005, σ. 15).

            (3)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).

            (4)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).

            (5)  Εκτελεστικός κανονισμός (ΕΕ) αριθ. 844/2012 της Επιτροπής, της 18ης Σεπτεμβρίου 2012, για τον καθορισμό των διατάξεων που απαιτούνται για την εφαρμογή της διαδικασίας ανανέωσης της έγκρισης δραστικών ουσιών, που προβλέπεται στον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά (ΕΕ L 252 της 19.9.2012, σ. 26).

            (6)  EFSA Journal 2017·15(11):5078, σ. 24, doi:10.2903/j.efsa.2017.5078. Διατίθεται στην ακόλουθη ηλεκτρονική διεύθυνση: www.efsa.europa.eu

            (7)  Εκτελεστικός κανονισμός (ΕΕ) 2017/841 της Επιτροπής, της 17ης Μαΐου 2017, για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά την παράταση των περιόδων έγκρισης των δραστικών ουσιών alpha-cypermethrin, Ampelomyces quisqualis στέλεχος: aq 10, benalaxyl, bentazone, bifenazate, bromoxynil, carfentrazone ethyl, chlorpropham, cyazofamid, desmedipham, diquat, DPX KE 459 (flupyrsulfuron-methyl), etoxazole, famoxadone, fenamidone, flumioxazine, foramsulfuron, Gliocladium catenulatum στέλεχος: j1446, imazamox, imazosulfuron, isoxaflutole, laminarin, metalaxyl-m, methoxyfenozide, milbemectin, oxasulfuron, pendimethalin, phenmedipham, pymetrozine, s-metolachlor και trifloxystrobin (ΕΕ L 125 της 18.5.2017, σ. 12).

            ΠΑΡΑΡΤΗΜΑ I

                        Κοινή ονομασία, αριθμοί ταυτοποίησης

                        Ονομασία IUPAC

                        Καθαρότητα (1)

                        Ημερομηνία έγκρισης

                        Λήξη της έγκρισης

                        Ειδικές διατάξεις

                           Ampelomyces quisqualis στέλεχος AQ10

                        Άνευ αντικείμενου

                        Ελάχιστη περιεκτικότητα σε βιώσιμα σπόρια::
                        3,0 × 1012 CFU/kg

                        1η Αυγούστου 2018

                        1η Αυγούστου 2033

                        Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, λαμβάνονται υπόψη τα συμπεράσματα της έκθεσης ανανέωσης για την ουσία Ampelomyces quisqualis στέλεχος AQ10, και ιδίως τα προσαρτήματα I και II.
                        Κατά τη συνολική αυτή αξιολόγηση, τα κράτη μέλη δίνουν ιδιαίτερη προσοχή στην προστασία των χειριστών και των εργαζομένων, λαμβάνοντας υπόψη ότι οι μικροοργανισμοί καθαυτοί θεωρούνται πιθανοί ευαισθητοποιητές και εξασφαλίζοντας ότι κατάλληλος εξοπλισμός ατομικής προστασίας περιλαμβάνεται ως όρος για τη χρήση.
                        Η αυστηρή τήρηση των περιβαλλοντικών όρων και η ανάλυση του ελέγχου ποιότητας κατά τη διαδικασία παρασκευής εξασφαλίζονται από τον παραγωγό.
                        Οι όροι χρήσης περιλαμβάνουν, κατά περίπτωση, μέτρα περιορισμού του κινδύνου.

               (1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στη σχετική έκθεση ανασκόπησης.

            ΠΑΡΑΡΤΗΜΑ II
            Το παράρτημα του εκτελεστικού κανονισμού (ΕΕ) αριθ. 540/2011 τροποποιείται ως εξής:

                        1.

                        στο μέρος Α, η καταχώριση για την ουσία Ampelomyces quisqualis στέλεχος AQ10 διαγράφεται·

                        2.

                        στο μέρος Δ προστίθεται η ακόλουθη καταχώριση:

                                    Αριθμός

                                    Κοινή ονομασία, αριθμοί ταυτοποίησης

                                    Ονομασία IUPAC

                                    Καθαρότητα (1)

                                    Ημερομηνία έγκρισης

                                    Λήξη της έγκρισης

                                    Ειδικές διατάξεις

                                    «14

                                       Ampelomyces quisqualis στέλεχος AQ10

                                    Άνευ αντικείμενου

                                    Ελάχιστη περιεκτικότητα σε βιώσιμα σπόρια:
                                    3,0 × 1012 CFU/kg

                                    1η Αυγούστου 2018

                                    1η Αυγούστου 2033

                                    Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, λαμβάνονται υπόψη τα συμπεράσματα της έκθεσης ανανέωσης για την ουσία Ampelomyces quisqualis στέλεχος AQ10, και ιδίως τα προσαρτήματα I και II.
                                    Κατά τη συνολική αυτή αξιολόγηση, τα κράτη μέλη δίνουν ιδιαίτερη προσοχή στην προστασία των χειριστών και των εργαζομένων, λαμβάνοντας υπόψη ότι οι μικροοργανισμοί θεωρούνται καθαυτοί θεωρούνται πιθανοί ευαισθητοποιητές. και εξασφαλίζοντας ότι κατάλληλος εξοπλισμός ατομικής προστασίας περιλαμβάνεται ως όρος για τη χρήση.
                                    Η αυστηρή τήρηση των περιβαλλοντικών όρων και η ανάλυση του ελέγχου ποιότητας κατά τη διαδικασία παρασκευής εξασφαλίζονται από τον παραγωγό.
                                    Οι όροι χρήσης περιλαμβάνουν, κατά περίπτωση, μέτρα περιορισμού του κινδύνου.»

               (1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στη σχετική έκθεση ανασκόπησης.


title: Εκτελεστικός κανονισμός (ΕΕ) 2018/1208 της Επιτροπής, της 27ης Αυγούστου 2018, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
                  30.8.2018

                  EL

                  Επίσημη Εφημερίδα της Ευρωπαϊκής Ένωσης

                  L 220/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1208 ΤΗΣ ΕΠΙΤΡΟΠΉΣ
         της 27ης Αυγούστου 2018
         σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:

                     (1)

                     Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.

                     (2)

                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

                     (3)

                     Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.

                     (4)

                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.

                     (5)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.

            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.

            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 27 Αυγούστου 2018.

                  Για την Επιτροπή,

                  εξ ονόματος του Προέδρου,

               Stephen QUEST

                  Γενικός Διευθυντής

                  Γενική Διεύθυνση Φορολογίας και Τελωνειακής Ένωσης

            (1)  ΕΕ L 269 της 10.10.2013, σ. 1.

            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).

            ΠΑΡΑΡΤΗΜΑ

                        Περιγραφή των εμπορευμάτων

                        Κατάταξη
                        (κωδικός ΣΟ)

                        Αιτιολογία

                        (1)

                        (2)

                        (3)

                        Ηλεκτρική αναλογική συσκευή με βάση αισθητήρα (καλούμενη «αναλυτής οξυγόνου») διαστάσεων 240 × 220 × 200 mm κατά προσέγγιση και βάρους 4,3 kg κατά προσέγγιση.
                        Η συσκευή χρησιμοποιεί κουλομετρική τεχνολογία για την ανίχνευση και τη μέτρηση ιχνών οξυγόνου, καθώς και παραμαγνητική τεχνολογία για την ακριβή μέτρηση του ποσοστού οξυγόνου σε ροές καθαρού αερίου και περιβάλλοντα πολλαπλών αερίων. Περιλαμβάνει οθόνη υγρών κρυστάλλων (LCD) για την απεικόνιση των αποτελεσμάτων της μέτρησης. Περιλαμβάνει επίσης ηχητικό και οπτικό συναγερμό, αναλογικές και ψηφιακές εξόδους και αμφίδρομη σειριακή επικοινωνία.
                        Η συσκευή χρησιμοποιείται στον έλεγχο βιομηχανικών διεργασιών με αέρια και στον ποιοτικό έλεγχο.

                        9027 10 10

                        Η κατάταξη καθορίζεται από τις διατάξεις των γενικών κανόνων 1, 3 στοιχείο β) και 6 για την ερμηνεία της Συνδυασμένης Ονοματολογίας, καθώς και από το κείμενο των κωδικών ΣΟ 9027 , 9027 10  και 9027 10 10 .
                        Η συσκευή διαθέτει χαρακτηριστικά και λειτουργίες συσκευής για φυσικές ή χημικές αναλύσεις (αναλυτής αερίων ή καπνών) της κλάσης 9027 . Βλ. επίσης τις Επεξηγηματικές Σημειώσεις του Εναρμονισμένου Συστήματος (ΕΣΕΣ) για την κλάση 9027 , πρώτη παράγραφος σημείο 8), που καλύπτει τους ηλεκτρικούς αναλυτές αερίων ή καπνών για τον καθορισμό και τη μέτρηση της περιεκτικότητας των αερίων, οι οποίοι χρησιμοποιούνται για την ανάλυση καύσιμων και καυσαερίων σε εγκαταστάσεις οπτανθρακοποίησης, μονάδες παραγωγής αερίου, υψικαμίνους κ.λπ.
                        Αποκλείεται η κατάταξη στην κλάση 9026  ως όργανο ή συσκευή για τη μέτρηση ή τον έλεγχο της παροχής, της στάθμης, της πίεσης ή των άλλων μεταβλητών χαρακτηριστικών των υγρών ή των αερίων, διότι τα όργανα και οι συσκευές για αναλύσεις φυσικές ή χημικές καλύπτονται ειδικότερα από την κλάση 9027  [βλέπε επίσης τις ΕΣΕΣ για την κλάση 9026 , πρώτη παράγραφος εξαίρεση δ)].
                        Η συσκευή αποτελεί σύνθετο προϊόν κατά την έννοια του γενικού ερμηνευτικού κανόνα 3 στοιχείο β) και πρέπει να καταταγεί σύμφωνα με το συστατικό στοιχείο που προσδίδει στο προϊόν τον ουσιώδη χαρακτήρα του. Η ανίχνευση και μέτρηση του οξυγόνου εντός ενός αερίου θεωρείται ότι αποτελεί τη λειτουργία που προσδίδει τον ουσιώδη χαρακτήρα στη συσκευή.
                        Ως εκ τούτου, η συσκευή πρέπει να καταταγεί στον κωδικό ΣΟ 9027 10 10  ως ηλεκτρονικός αναλυτής αερίων ή καπνών.


title: Εκτελεστικός κανονισμός (ΕΕ) 2018/1207 της Επιτροπής, της 27ης Αυγούστου 2018, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
                  30.8.2018

                  EL

                  Επίσημη Εφημερίδα της Ευρωπαϊκής Ένωσης

                  L 220/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1207 ΤΗΣ ΕΠΙΤΡΟΠΉΣ
         της 27ης Αυγούστου 2018
         σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:

                     (1)

                     Για να εξασφαλιστεί η ομοιόμορφη εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.

                     (2)

                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

                     (3)

                     Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.

                     (4)

                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.

                     (5)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.

            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.

            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 27 Αυγούστου 2018.

                  Για την Επιτροπή,

                  εξ ονόματος του Προέδρου,

               Stephen QUEST

                  Γενικός Διευθυντής

                  Γενική Διεύθυνση Φορολογίας και Τελωνειακής Ένωσης

            (1)  ΕΕ L 269 της 10.10.2013, σ. 1.

            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).

            ΠΑΡΑΡΤΗΜΑ

                        Περιγραφή των εμπορευμάτων

                        Κατάταξη
                        (κωδικός ΣΟ)

                        Αιτιολογία

                        (1)

                        (2)

                        (3)

                        Είδος κατασκευασμένο από μη κραματοποιημένο χάλυβα θερμής έλασης με επένδυση από κράμα νικελίου και αργύρου.
                        Παρουσιάζεται σε σχήμα στρογγυλού πώματος (διαμέτρου 2,7 cm) με ελαφρά κοιλότητα στο κέντρο, η οποία απολήγει σε οπή, με μικρά διάκενα αέρος στο εσωτερικό του τμήματος που απολήγει σε οπή. Το πώμα συνδέεται με κοίλο κοχλιωτό στέλεχος (διαμέτρου 0,5 cm). Το συνολικό μήκος του είδους είναι 2,5 cm.
                        Το είδος προορίζεται να χρησιμοποιηθεί ως στοιχείο συντονισμού σε συγκεκριμένο ζωνοπερατό φίλτρο (το ζωνοπερατό φίλτρο χρησιμοποιείται σε σταθμούς βάσης κυψελοειδών δικτύων για να μεταδίδονται σήματα ορισμένων ραδιοσυχνοτήτων), για να φιλτράρει τις υψηλότερες και χαμηλότερες συχνότητες, με το βίδωμά του στο πλαίσιο του ζωνοπερατού φίλτρου.
                        Αποτελεί ουσιαστικό μέρος για τη διαδικασία συντονισμού. Κατά τη διαδικασία συντονισμού, το στρογγυλό πώμα ενεργεί ως συντονιστής. Σε περίπτωση τυχόν φθοράς στην επιφάνεια αυτού του στρογγυλού πώματος θα προκληθεί παραμόρφωση των κυμάτων ραδιοσυχνότητας.
                        Βλ. εικόνα (*1).

                        8517 70 00

                        Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, από τη σημείωση 2 στοιχείο β) του τμήματος XVI, καθώς και από το κείμενο των κωδικών ΣΟ 8517  και 8517 70 00 .
                        Επειδή η λειτουργία του είδους δεν είναι η συναρμολόγηση ή η στερέωση εμπορευμάτων, δεν μπορεί να καταταγεί ως κοχλίας ή βίδα. Κατά συνέπεια, δεν μπορεί να θεωρηθεί μέρος γενικής χρήσης, όπως αναφέρεται στη σημείωση 2 του τμήματος XV. Επομένως, αποκλείεται η κατάταξη στην κλάση 7318 .
                        Το είδος αποτελεί μέρος σταθμών βάσης κυψελοειδούς δικτύου, κατά την έννοια της σημείωσης 2 στοιχείο β) του τμήματος XVI, καθώς είναι ουσιαστικό για τη λειτουργία τους, χάρη στον ειδικό σχεδιασμό και τις διαστάσεις του είδους, και δεν είναι δυνατή η χρήση του για άλλους σκοπούς (βλ. υπόθεση C-152/10, Unomedical, ECLI:EU:C:2011:402, σκέψη 29).
                        Ως εκ τούτου, το είδος πρέπει να καταταγεί στον κωδικό ΣΟ 8517 70 00  ως μέρος συσκευής για τη μετάδοση ή τη λήψη της φωνής, εικόνων ή άλλων δεδομένων σε ασύρματο δίκτυο.

               (*1)  Η εικόνα έχει αποκλειστικά ενημερωτικό σκοπό.